
8                                                      DR.30.03.2017                                                       

 

sekilo. Jadi, kita pun tidak tahu, kalau dahulu di Parlimen ini ada juga kementerian 
anjurkan boleh makan-makan durian itu, ke mana pergi Durian Kunyit itu? 

Dato’ Nogeh anak Gumbek: Terima kasih Yang Berhormat Bachok. Saya pun 
peminat makanan durian tetapi ini, ia ini bermusim lah. Kalau kita bersidang waktu musim 
durian apalah salahnya, kita akan menghidangkan jugalah. Topik ini sudah keluar 
daripada soalan asal tetapi walau bagaimanapun saya akan menjawab Tuan Yang di-
Pertua, kerana durian ini penting juga bagi negara kita. Memang betul harga Durian 
Musang King ini baik sekali. Kalau di ladang sampai RM30 – RM40 sekilo, ditimbang 
dengan kulit-kulitnya. Akan tetapi sampai Kuala Lumpur, yang mana tourist kita pergi 
makan seperti di Jalan Alor, harganya akan mencapai sampai RM60 satu kilo. Kalau 
sudah sampai ke negara lain seperti di Hong Kong, harganya mencecah RM200 satu 
kilo. Akan tetapi yang kita buat sekarang kebanyakannya durian pes untuk dieksport ke 
negara China. Ada banyak syarikat dan FAMA juga ada memproses buah durian ini dan 
dijual sebagai durian pes.  

Jadi, untuk menggalakkan lebih ramai lagi orang menanam Durian Musang King 
ini, bukan sahaja Durian Musang King tetapi durian-durian variety yang lain seperti D42, 
1O1 dan sebagainya, kita akan menyediakan banyak benih lagi. Mana-mana petani yang 
berminat silalah berhubung dengan jabatan pertanian negeri dan seperti di Sarawak 
sekarang, kita tengah mengadakan satu kempen bukan sahaja menjaga pokok-pokok 
durian yang telah ditanam lama-lama dulu, yang local variety tetapi untuk menanam 
durian variety yang lebih baik di kawasan yang masih kosong, yang belum diusahakan. 
Sekian, terima kasih. 

 

2.  Dr. Che Rosli bin Che Mat [Hulu Langat] minta Menteri Tenaga, Teknologi 
Hijau dan Air menyatakan keperluan sebenar tenaga negara dan adakah tenaga boleh 
baharu akan dapat membantu membekalkan tenaga yang diperlukan termasuk Sabah 
dan Sarawak tanpa mengambil kira tenaga nuklear. 

Menteri Tenaga, Teknologi Hijau dan Air [Datuk Seri Panglima Dr. Maximus 
Johnity Ongkili]: Tuan Yang di-Pertua dan Ahli-ahli Yang Berhormat. Seterusnya, Yang 
Berhormat saintis Hulu Langat. Kerajaan melalui Kementerian Tenaga, Teknologi Hijau 
dan Air telah merangka pelan pembangunan penjanaan atau power development plan, 
dengan izin, yang menggariskan perancangan pembangunan loji-loji jana kuasa baharu 
bagi memastikan bekalan tenaga elektrik yang mencukupi bagi memenuhi permintaan 
tenaga negara. Untuk tujuan itu, kerajaan telah menetapkan supaya kadar simpanan 
elektrik atau reserve margin, dengan izin, tidak kurang daripada 20 peratus. Pada masa 
ini, kadar simpanan elektrik bagi Semenanjung berada pada kadar 28 peratus, Sabah ke 
paras 38 peratus dan Sarawak 27 peratus, dengan campuran bahan api yang terdiri 
daripada gas sebanyak 46 peratus,  arang batu 33 peratus, diesel dan medium fuel oil, 
dengan izin, sebanyak 2 peratus dan tenaga boleh baharu sebanyak 19 peratus.  

Pembekalan tenaga jangka panjang, misalnya 20 tahun yang akan datang yang 
kita gunakan sebagai tempoh perancangan adalah ditentukan oleh keperluan tenaga 
negara pada masa untuk tempoh tersebut serta dasar campuran tenaga, dengan izin, 
energy mix akan datang. Memandangkan penekanan kepada penggunaan tenaga 
bersih, dengan izin, clean energy dan tenaga boleh baharu ke arah mengurangkan kadar 
pelepasan karbon greenhouse gases, dengan izin, maka skop atau peluang untuk 
menggunakan clean energy daripada nuklear perlu penelitian yang lebih mendalam, 
terima kasih. 

Dr. Che Rosli bin Che Mat [Hulu Langat]: Terima kasih Tuan Yang di-Pertua, 
terima kasih Yang Berhormat Menteri. Daripada jawapan Yang Berhormat Menteri tadi 
menunjukkan bahawa kita mempunyai rizab bekalan elektrik yang cukup, maknanya 
lebih daripada yang standard 20 peratus . Jadi, soalan tambahan saya, maknanya dalam 
keadaan sekarang ataupun 20 tahun akan datang, makna tenaga nuklear ini tidak perlu 
digunakan. Oleh kerana Menteri sebutkan tadi clean energy iaitu daripada RE boleh 
mengatasinya. Akan tetapi Yang Berhormat Menteri, saya melihat pada quarter pertama 
2016, RE hanya jumlah Semenanjung dan Sabah ini hanya 449 megawatt sahaja kalau 
tidak silap di Semenanjung dan Sabah. Jadi, adakah dengan skim FIT, skim net metering 
dan skim solar community dan sebagainya, bolehkah kita tingkatkan lagi tenaga boleh 
baharu ini dalam negara kita? Sekian, terima kasih. 

Datuk Seri Panglima Dr. Maximus Johnity Ongkili: Terima kasih Yang 
Berhormat Hulu Langat. Tuan Yang di-Pertua, pertama mengenai dengan kedudukan 
masa depan perihal penggunaan clean energy daripada nuklear. Seperti mana saya 
katakan tadi ini tertakluk kepada dasar campuran mix. Seperti mana saya katakan tadi 
dari segi coal adalah 33 peratus. Jadi, kalau kita kasi turunkan peratusan coal, memang 



sekilo. Jadi, kita pun tidak tahu, kalau dahulu di Parlimen ini ada juga kementerian anjurkan boleh makan-makan durian itu, ke mana pergi Durian Kunyit itu? Dato' Nogeh anak Gumbek: Terima kasih Yang Berhormat Bachok. Saya pun peminat makanan durian tetapi ini, ia ini bermusim lah. Kalau kita bersidang waktu musim durian apalah salahnya, kita akan menghidangkan jugalah. Topik ini sudah keluar daripada soalan asal tetapi walau bagaimanapun saya akan menjawab Tuan Yang di- Pertua, kerana durian ini penting juga bagi negara kita. Memang betul harga Durian Musang King ini baik sekali. Kalau di ladang sampai RM30- RM40 sekilo, ditimbang dengan kulit-kulitnya. Akan tetapi sampai Kuala Lumpur, yang mana tourist kita pergi makan seperti di Jalan Alor, harganya akan mencapai sampai RM60 satu kilo. Kalau sudah sampai ke negara lain seperti di Hong Kong, harganya mencecah RM200 satu kilo. Akan tetapi yang kita buat sekarang kebanyakannya durian pes untuk dieksport ke negara China. Ada banyak syarikat dan FAMA juga ada memproses buah durian ini dan dijual sebagai durian pes. Jadi, untuk menggalakkan lebih ramai lagi orang menanam Durian Musang King ini, bukan sahaja Durian Musang King tetapi durian-durian variety yang lain seperti D42, 1O1 dan sebagainya, kita akan menyediakan banyak benih lagi. Mana-mana petani yang berminat silalah berhubung dengan jabatan pertanian negeri dan seperti di Sarawak sekarang, kita tengah mengadakan satu kempen bukan sahaja menjaga pokok-pokok durian yang telah ditanam lama-lama dulu, yang local variety tetapi untuk menanam durian variety yang lebih baik di kawasan yang masih kosong, yang belum diusahakan. Sekian, terima kasih. 2. Dr. Che Rosli bin Che Mat [Hulu Langat] minta Menteri Tenaga, Teknologi Hijau dan Air menyatakan keperluan sebenar tenaga negara dan adakah tenaga boleh baharu akan dapat membantu membekalkan tenaga yang diperlukan termasuk Sabah dan Sarawak tanpa mengambil kira tenaga nuklear. Menteri Tenaga, Teknologi Hijau dan Air [Datuk Seri Panglima Dr. Maximus Johnity Ongkili]: Tuan Yang di-Pertua dan Ahli-ahli Yang Berhormat. Seterusnya, Yang Berhormat saintis Hulu Langat. Kerajaan melalui Kementerian Tenaga, Teknologi Hijau dan Air telah merangka pelan pembangunan penjanaan atau power development plan, dengan izin, yang menggariskan perancangan pembangunan loji-loji jana kuasa baharu bagi memastikan bekalan tenaga elektrik yang mencukupi bagi memenuhi permintaan tenaga negara. Untuk tujuan itu, kerajaan telah menetapkan supaya kadar simpanan elektrik atau reserve margin, dengan izin, tidak kurang daripada 20 peratus. Pada masa ini, kadar simpanan elektrik bagi Semenanjung berada pada kadar 28 peratus, Sabah ke paras 38 peratus dan Sarawak 27 peratus, dengan campuran bahan api yang terdiri daripada gas sebanyak 46 peratus, arang batu 33 peratus, diesel dan medium fuel oil, dengan izin, sebanyak 2 peratus dan tenaga boleh baharu sebanyak 19 peratus. Pembekalan tenaga jangka panjang, misalnya 20 tahun yang akan datang yang kita gunakan sebagai tempoh perancangan adalah ditentukan oleh keperluan tenaga negara pada masa untuk tempoh tersebut serta dasar campuran tenaga, dengan izin, energy mix akan datang. Memandangkan penekanan kepada penggunaan tenaga bersih, dengan izin, clean energy dan tenaga boleh baharu ke arah mengurangkan kadar pelepasan karbon greenhouse gases, dengan izin, maka skop atau peluang untuk menggunakan clean energy daripada nuklear perlu penelitian yang lebih mendalam, terima kasih. Dr. Che Rosli bin Che Mat [Hulu Langat]: Terima kasih Tuan Yang di-Pertua, terima kasih Yang Berhormat Menteri. Daripada jawapan Yang Berhormat Menteri tadi menunjukkan bahawa kita mempunyai rizab bekalan elektrik yang cukup, maknanya lebih daripada yang standard 20 peratus . Jadi, soalan tambahan saya, maknanya dalam keadaan sekarang ataupun 20 tahun akan datang, makna tenaga nuklear ini tidak perlu digunakan. Oleh kerana Menteri sebutkan tadi clean energy iaitu daripada RE boleh mengatasinya. Akan tetapi Yang Berhormat Menteri, saya melihat pada quarter pertama 2016, RE hanya jumlah Semenanjung dan Sabah ini hanya 449 megawatt sahaja kalau tidak silap di Semenanjung dan Sabah. Jadi, adakah dengan skim FIT, skim net metering dan skim solar community dan sebagainya, bolehkah kita tingkatkan lagi tenaga boleh baharu ini dalam negara kita? Sekian, terima kasih. Datuk Seri Panglima Dr. Maximus Johnity Ongkili: Terima kasih Yang Berhormat Hulu Langat. Tuan Yang di-Pertua, pertama mengenai dengan kedudukan masa depan perihal penggunaan clean energy daripada nuklear. Seperti mana saya katakan tadi ini tertakluk kepada dasar campuran mix. Seperti mana saya katakan tadi dari segi coal adalah 33 peratus. Jadi, kalau kita kasi turunkan peratusan coal, memang.